O galego, tamén idioma da ciencia - La Opinión A Coruña\nNo centenario do nacemento da Irmandade da Fala da Coruña (1916)\nxosé a. fraga 03.01.2016 | 01:59\nExcursión da Irmandade da Fala en Pontedeume (1919), nunha imaxe na que aparecen sinalados Francisco Tettamancy (1), Manuel Lugrís (2), Jenaro Marinhas pai (3) e Xosé Iglesias Roura (4). l. o.\nExcursión da Irmandade da Fala en Pontedeume (1919), nunha imaxe na que aparecen sinalados Francisco Tettamancy (1), Manuel Lugrís (2), Jenaro Marinhas pai (3) e Xosé Iglesias Roura (4).\nPortada do xornal 'A Nosa Terra'.\nPara Xabier Paz\nO xoves 18 de maio de 1916 o alcalde da Coruña, Manuel Casás (Picorete), preparaba un previsor encontro con diversas entidades para as festas de agosto e os veciños agardaban con interese o match do domingo entre os clubes Deportivo e Coruña en Riazor. Nese contexto prácido, só alterado polos ecos da Grande Guerra europea, tivo lugar na cidade un feito transcedente para a cultura e a política de Galicia. O primeiro piso do número 38 da rúa Rego da Auga, local da Real Academia Galega, acolleu unha reunión dun "grupo de entusiastas", segundo cualificou aos partipantes un medio local, para constituír unha entidade que defendera e potenciara o uso do idioma galego, a Irmandade dos Amigos da Fala Galega (IF).\nAcudiron á histórica convocatoria persoas de variado perfil ideolóxico, se ben os promotores da iniciativa eran "rexionalistas" progresistas próximos a Manuel Murguía, como Manuel Lugrís Freire, Florencio Vaamonde, Francisco Tettamancy, Uxío Carré ou os irmáns Antón e Ramón Villar Ponte. Lugrís abriu o acto, os presentes aprobaron os estatutos da nova entidade e foi elixido o Consello directivo anual, formado polo conselleiro 1º, Antón Villar Ponte; 2º, Antón Valcárcel; secretario, Xosé Lamas; tesoureiro Xosé Iglesias Roura; e vogais, Robustiano Faginas e Luis Fernández Mouriño. Ao labor irían sumándose, en postos protagonistas, xente nova como Ánxel Casal, Victor Casas, Xohan Vicente Viqueira, Lois Peña Novo e Alfredo Somoza.\nO 28 dese mes de maio tivo lugar a reunión constitutiva da Irmandade de Santiago, nun proceso que se espallou por toda Galicia. En novembro de 1918 xa existían agrupacións en trece localidades, que contaban con 700 afiliados, dos que uns 350 pertencían á da Coruña; en 1931 o número de irmandades chegou a 46.\nO perfil da Irmandade da Fala da Coruña\nA creación da Irmandade coruñesa foi o resultado de décadas de labor cultural e político, coa especial interrelación e prácticas compartidas entre nacionalistas, republicanos, organizacións obreiras e grupos librepensadores, todos eles unidos tamén no rexeitamento á Restauración. Esa singular conexión, ben estudada por Ernesto Vázquez Souza, acadou numerosas expresións, como o feito de que en 1918, cando se inaugurou o pazo municipal de María Pita, o Concello, dominado polo republicanos, acordara substituír a marcha real polo himno galego. Tamén foi ben significativo o acto desenvolto o 11 de febreiro de 1917 no Casino republicano coruñés para celebrar o aniversario da I República, evento no que Lois Porteiro Garea, presidente da IF local, falou en galego e defendeu a implicación da mesma na loita política, como alternativa diferenciada mais con certa afinidade co republicanismo. Esa intervención determinou a baixa dalgúns afiliados da IF procedentes de sectores conservadores, centralistas e culturalistas e que a empresa editora de La Voz de Galicia, defensora da Restauración, decidira cancelar a impresión do xornal da IF, A Nosa Terra, no seu obradoiro.\nO carácter progresista da entidade coruñesa amósase de xeito evidente na pioneira participación de mulleres. Constituiron a Irmandade Fiminina, que en 1918 tiña máis de 200 afiliadas, un número superior ao total de integrantes de moitas irmandades. A defensa da igualdade de dereitos entre homes e mulleres apareceu xa nos primeiros documentos da entidade e tamén no Manifesto da Asemblea Nacionalista de Lugo (1918), inspirado por irmandiños herculinos. Unha declaración que contrastaba coa eliminación desa referencia no grupo das irmandades situadas baixo a influencia conservadora do grupo ourensán-pontevedrés liderado polo elitista Vicente Risco, crítico tamén co positivismo e a "ciencia materialista".\nA ciencia nas Irmandades\nA cultura científica tivo certa presenza en diversas actividades e publicacións das Irmandades (conferencias, artigos, debates, etc), resultando relevante a posición aberta a esa área do coñecemento por parte dalgúns intelectuais como Xohan Vicente Viqueira, que evitaba limitar o galeguismo ao terreo humanístico e teórico: "Serve a Galicia o que aproveita un salto de auga, o que fai froitificar dobremente un campo, o que crea unha compañía de navegación, o que escribe un poema, pinta un cadro, abre unha escola, fai ciencia".\nOs irmandiños participaron activamente nas actividades de contacto coa natureza. Fixérono na Festa da árbore e nas actividades excursionistas, que tiñan unha tradición moi importante na Coruña. A Irmandade incorporouse a ese potente movemento e organizou numerosas "xiras", actividades que mesturaban o ocio coa ampliación do coñecemento da natureza e historia. De feito, xa no artigo 1do regulamento inicial, figuraba entre os seus obxectivos, que a Irmandade "dedicará días festivos a excursións ao campo, para fomentar o amor a este". Nas primeiras foron ao monte de Elviña, "ao pinar que, de lonxe ollado, semella un corazón", coa asistencia do poeta Ramón Cabanillas; a Cambre, "preto do poético río"; e a Pontedeume, "onde foron aclamados polo pobo que levaba ergueita unha bandeira galega, mentras soaba a gaita" (desa excursión procede a foto que acompaña a este episodio, na que aparece un grupo dos asistentes). No labor excursionista tamén incidiu a Escola do Ensino Galego (primeira primaria con ensino do idioma galego e educación bilingüe), creada pola propia Irmandade coruñesa en 1923 e dirixida porMaría Miramontes e o seu marido, Ánxel Casal.\nUso do idioma na ciencia\nEn coherencia co obxectivo fundacional das Irmandades, a súa principal contribución no terreo da cultura científica foi a loita pola incorporación do idioma galego ao mundo da ciencia. A cuestión tiña un sentido máis cualitativo que cuantitativo, os galeguistas non ignoraban a dificultade da difusión de textos científicos técnicos en galego (non moi diferente á dos publicados en castelán, ou en calquera lingua que non fose, naquel tempo, alemán ou francés, e agora o inglés) pero entendían que o prestixio do idioma esixía o seu uso en todos os ámbitos e rexistros.\nO tema non estivo exento de debates. Xa en xaneiro de 1919 A Nosa Terra fíxose eco das declaracións do xornalista e avogado conservador Alfredo García Ramos, director de El Ideal Gallego, nas que o académico correspondente da Real Academia Galega (sic) indicaba que o idioma galego non servía para a ciencia. O redactor do xornal das Irmandades rexeitou a opinión de García, puxo como exemplo o uso do portugués para expresar contidos científicos e rematou afirmando: "Escríbase por un sabio científico unha obra de ciencia en galego e veremos entón si chegan ou non ao mundo culto as súas novidades".\nNese camiño, o coruñés Xaime Quintanilla Martínez, médico con intensa actividade política e fundador da Irmandade da Fala ferrolán, creou a Editorial Céltiga para promover as publicacións en galego. En 1922 convenceu ao seu antigo profesor na Facultade de Medicina compostelán, Roberto Nóvoa Santos, para que dera á luz a súa obra A Santa Compaña. O deseño da portada e os debuxos que acompañan ao texto foron obra do pintor Felipe Bello Piñeiro, un mugardés do Seixo, membro da Irmandade da Fala da Coruña. A obra era de ficción mais incorporou algunhas das consideracións de Nóvoa sobre a xeración do pensamento e a súa transmisión. Semella que o catedrático de Patoloxía mantiña certa relación co movemento irmandiño, pois xa o 15 de Nadal de 1918 interveu en Santiago nun mitin en defensa da pervivencia da Escola de Veterinaria no que, segundo A Nosa Terra, "actuaron as Irmandades da Fala de Santiago e a Coruña". Roberto Nóvoa publicaría outro texto en galego, unha nota moi breve, Das supersticións: o pobo, adiantándose a ciencia, aparecida en 1923 na revista editada en Betanzos, Rexurdimento, Boletín da Irmandade Nacionalista Galega, organización xurdida a partir das Irmandades da Fala.\nA revista Nós, editada en Ourense, recolleu diversos artigos relacionados con cuestións científicas. Así, por exemplo, Quintanilla publicou en 1923 un breve texto, Razas loiras e razas morenas, no que pretendía xustificar científicamente as afirmacións raciais que expresara Vicente Risco na súa Teoría do nacionalismo galego (1920).\nO labor das Irmandades da Fala a prol do uso da lingua no terreo científico atopou a súa maior recepción nas publicacións do Seminario de Estudos Galegos, unha institución creada en 1923 en Compostela por estudantes e algún profesor da universidade. Será precisamente nos Arquivos do Seminario de Estudos Galegos onde apareza, en 1927, o primeiro artigo científico de tipo técnico escrito en galego: Sobre a presenza da ilmenita nas areas de Galicia. Análisis da ilmenita de Balarés. O autor, Isidro Parga Pondal, que formaba parte da Irmandade da Fala de Santiago, publicará tamén nese mesmo ano, outro texto Análisis da evansita de tres localidades galegas. Estes traballos de Parga foron seguidos na mesma revista por outros, como o de Luís Iglesias Iglesias Aves de Galicia (1927).En anos sucesivos outros autores, como Ramón María Aller, Urbano Losada Martínez, Modesto López Teijeiro ouVíctor Lis Quibén publicarían en diversos medios artigos sobre ciencia en galego.\nXa que logo, aquel "grupo de entusiastas" que se xuntou o xoves 18 de maio de 1916 na rúa Rego da Auga podería observar, como en pouco máis dunha década o idioma propio do país ampliara a súa presenza nunha sociedade que goza do privilexio de dispoñer dun extraordinario patrimonio cultural, a lingua galega.


O Concello pechou o 2020 abonando 48,9 millóns e nun prazo de sete días en decembro\nCase que 49 millóns de euros pagados no último trimestre do pasado ano e cerrar o 2020 con sete días para abonar as facturas aos provedores. Son as principais liñas do informe trimestral de Tesourería sobre o cumprimento dos prazos para o pago das obrigacións, presentado este mércores no Pleno polo concelleiro de Facenda.\nluns, 25 xan 2021\nO alcalde sinala que “somos os pagadores máis rápidos de España” ao aboar as facturas nun período dunha semana logo de presentala. Este dato avala para o rexedor o “bo sistema e a boa estrutura” municipal nesta área entendendo a importancia da economía da cidade.\nEste xoves presentouse na sede da Zona Franca a proposta, que optará a fondos europeos para conseguir seis dos dez millóns de orzamento. Xeraría 500 empregos e operaría no 2025. O alcalde valorou un proxecto “excepcional” para producir un combustible máis barato e sen emisións de gases de efecto invernadoiro.\nO Concello aproba o Orzamento para 2021, “o máis alto da historia de Vigo”\nmércores, 23 dec 2020\nO Pleno Municipal aprobou este mércores de forma definitiva o presuposto do Concello para o vindeiro ano que ascende a 264 millóns de euros, co voto en contra dos grupos da oposición.\nO alcalde subliña que Contas avala a xestión económica do Concello de Vigo\nAbel Caballero informou da fiscalización realizada polo Consello de Contas do exercicio municipal de 2018, unha valoración “positiva” dunha entidade que non realiza reparo algún nin detecta incumprimentos nos procedementos e na xestión do goberno vigués.\nO Pleno aproba o uso dos 36 millóns de euros de remanentes municipais\nmércores, 16 dec 2020\nA Corporación Municipal aprobou de forma definitiva no Pleno extraordinario deste mércores a modificación orzamentaria para o crédito extraordinario financiado con remanentes de Tesourería. Saíu adiante coa abstención do PP e o voto en contra de Marea de Vigo e o concelleiro non adscrito.\nO alcalde de Vigo, Abel Caballero, mantivo este luns unha xuntanza con Marc Benhamou, director Territorial de Caixabank Galicia/Castilla y León; María Jesús García Piñeiro, coordinadora de Institucións en Galicia, e Evaristo Puentes Leira, director de Institucións de Caixabank. O rexedor amosou a súa satisfacción pola implicación da entidade co ámbito social, deportivo e económico de Vigo. “O meu agrado, van a abrir máis oficinas, sede no Príncipe e unha maior cooperación coa cidade”, sinalou.\nO alcalde informou da celebración dun Pleno a vindeira semana para a aprobación definitiva do uso dos remanentes municipais. A inversión deste aforro permitirá xeral "miles de empregos para reactivar a economía".\nO Concello pagou no último trimestre 30 millóns a provedores cun prazo medio de 9 días\nmércores, 25 nov 2020\nO Pleno Municipal do Concello de Vigo abordou este mércores a situación actual do cumprimento do Orzamento 2020 e o pago a provedores. O concelleiro de Facenda explicou que o goberno local abonou un total de 30 millóns en facturas no último trimestre, cunha media de 9 días, e sinalou que neste ano xa están executados 135 millóns das partidas económicas.


Concello de Mos » A A.V.V. Chan do Bosque celebra a súa tradicional Semana Cultural\nInicioActualidadeA A.V.V. Chan do Bosque celebra a súa tradicional Semana Cultural\nTerá lugar os días 14, 15 e 16 de setembro no local da Asociación\nA Asociación de Veciños Chan do Bosque celebra a súa xa tradicional Semana Cultural. Terá lugar a vindeira fin de semana, concretamente os días 14, 15 e 16 de setembro no local da asociación veciñal.\nEsta festividade celébrase na honra da Virxe das Angustias, patrona do barrio de Amieirolongo, na parroquia de Sanguiñeda.\nO venres día 14, a partir das 21.30 horas, comenzarán as actividades con sendos concertos de rock e folk a a cargo dos grupos + IVA e Os de Triana. Asimesmo procederase á inauguración da exposición dos labores realizados durante o ano nos distintos cursos organizados pola Asociación.\nO sábado día 15, a partir das 17.00 horas, haberá xogos populares e unha actuación de paiasos para os máis pequenos. Ás 21.00 horas, celebrarase o tradicional Concurso de Tortillas, que nesta ocasión chega á súa XXXI edición. Tanto os socios coma o resto dos veciños de Mos e comarca poden presentar a concurso as súas tortillas, entre as que se premiará a orixinalidade, o mellor sabor e a mellor presentación. A continuación degustaranse dúas grandes paellas mentres o grupo vocal Os de Amieiro ameniza musicalmente a velada.\nPor último o domingo 16, ás 11.00 horas oficiarase a Misa Solemne no local da Asociación na honra de tódolos socios falecidos e cantada pola coral Orfeón de Asomamos. Ás 11.45 horas actuará o grupo Tangaraño e ás 12.00 horas celebrarase a Misa Solemne na capela das Angustias. A continuación realizarase a habitual subasta de prantas, productos da terra e outros; e degustaranse mexilóns, chourizos e viño albariño. Ás 16.30 horas iniciarase o Campionato de Tute, ás 17.30 horas dará comenzo o monólogo do Rey Midas; e pechará a Semana Cultural un concerto da pianista Ana Rodríguez García.\nAdemais, durante o sábado e o domingo haberá un rastrillo con fins benéficos así coma un espazo de intercambio de libros.


Un aneurisma de aorta, primeira operación do quirófano híbrido do Álvaro Cunqueiro | Noticias de Galicia | CRTVG\nUn aneurisma de aorta, primeira operación do quirófano híbrido do Álvaro Cunqueiro\nPublicado o 06/10/2017 10:03\nPrimeira intervención no quirófano híbrido do Hospital Álvaro Cunqueiro de Vigo. Trátase dun paciente de 73 anos cun aneurisma de aorta, que evoluciona sen complicacións. Este quirófano conta cun sistema radiolóxico robotizado cunha maior resolución de imaxe que resolve as operacións máis complexas en menos tempo.\nUn home de 73 anos foi a primeira persoa que se operou no quirófano híbrido do hospital Álvaro Cunqueiro de Vigo. O paciente tiña un aneurisma de aorta abdominal e decidiron intervilo porque superou o tamaño máximo recomendado.\nNesta primeira intervención, que durou dúas horas e se desenvolveu sen complicacións, colocóuselle unha endoprótese e o paciente evoluciona favorablemente. O quirófano conta cun sistema radiolóxico robotizado cunha calidade de imaxe inmellorable que permite realizar unha cirurxía máis rápida, precisa e segura.\nNestas novas instalacións, o servizo de Cirurxía Vascular prevé realizar máis de 500 intervencións das 600 que fai anualmente.\nSociedade Galicia Vigo Saúde e Sanidade\nOgier marca o mellor tempo no tramo espectáculo de Cataluña


Dia de Galicia -\n1 Preciosa foto de nue#blgtk08#stra Plaza.Gracias.\nComentario por Isabel Garrido Castromán (25-07-2014 23:56)\n2 Non sei ou non recordo cando esta Praza de Abastos deixóu\nde funcionar como tal. O que sí recordo é que a familia dos Poyán tiveron aquí mesmo un negocio de abonos químicos e semillas e tamén patacas para sembrar. Esto podía ser nos primeiros anos coarenta, a xusgar pola miña estatura. Penso que debéu ser por 1942 ou moi próximo a éste ano.\nEn este tempo, todavía funcionaba o Café dos Poyán, alí dónde estivo o Banco Hispano Americano é a Ferretería de Celestino Silva (O Cubano)... Era frecuente que no Café de Poyán actuara alí un pequeno grupo musical composto de catro ou cinco elementos. Dende as tres hasta ás 4:30 aprox. e tamén pola tardiña actuaba este grupo. Cando desaparecéu este café foi un pau moi gordo para os que se asomaban por alí, todo-los días do ano. Os modernismos truxo cousas coma ésta, ao cierre do negocio.\nComo cando se apagaron as luces dos cines de sempre...\n¡Tanta Historia se foi marchando amodiño, como se foron outras moitas cousas en Vilagarcía!.\nBueno, pois éste é a miña aportación á Historia da Praza de Abastos de Vilagarcía. Me da a impresión de que non tiña moitos metros que digamos. Pola Praza, vos daríades conta que "aquélo", non era nadiña. ¡Así era o povo! Media ducia de casiñas que hoxe está#blgtk08#n tiradas no chán.\nEsta praza estaba situada a uns cen metros da Fonte do Castro (ou menos). Así vai todo con tanto "científico" que sempre tivemos por ahí. Xa decía aquél vello refrán:\n"Na terra dos cegos... o torto, é o rei"..\nAntes de que se me olvide, direi que nesta Praza de Abastos, celebramos unha festa de nosa neta Cristina.\nRecordo que había portugueses como músicos, é se comportaron moi ben coa rapaza, que lle dedicaron unha chea de cantarelas. O pasamos moi ben. Comimos bacalláu ao estilo portugués, e moi ben cociñado. ¡Qué aprendan os nosos maestros". Vamos de listillos é así nos vai...\nOS GALEGOS, en Castilla...\ncando veñen, veñen como negros...\no amantiño do meu peito...\nQue Castilla é castellanos,\ntodos nun montón, a éito;\nnon valen o que unha herbiña,\ndestes nosos campos frescos"...\nComentario por E. García - Santiago (26-07-2014 11:37)\n3 Amigo Eduardo..Esta praza de abastos que non lembras cando deixou de funcionar coma tal, non e a de Vilagarcia ,senón que e a do Carril..Xusto a carón dela,tiña a sua parada o autobús de Pereira,cos lembrados Tucho como chófer, i Cándido como revisor...Seguro que te lembrarás da típica frase...¡¡Cándido ....para na próxima¡¡..¡¡Eran unhas boísimas persoas¡¡..Con respecto ó pé de foto ,dicir que pasiño a pasíño,i entre tod@s temos que tratar de conquerír una Galicia mais galeg#blgtk08#a,-si se me permite a expresión- ...¡Mais nosa¡,Respetándonos mutuamente,i cada cual que se exprese como millor sáiba i lle apeteza..Pero sempre lembrando, i tendo presente que ,nacemos,nos criamos,vivimos i con toda seguridade morreremos,-salvo excepcións mui puntuales-en Galicia..Por iso non nos queda óutra que "vivir coma galegos",i que, dito sexa de paso, i polo que a min respecta me sinto múi orgulloso de ser nado, i vivir nesta terra nosa.GALICIA..Unha aperta pra tod@s\nComentario por Roberto Ocaña (27-07-2014 23:03)\n4 Amigo Roberto: ¡non deixas pasar unha! Non quero que penses que todo esto que vés é porque son un vello ¡non! Si ti botaran 58 anos sin ver ésas imaxes, seguro que che pasaría outro tanto.\nEu, nos últimos anos (58) paséi ao lado de estos dous edificios, pero moitas veces, pasas en coche, ou de noite e che parecen iguais na fotografía...\nPensa sempre que cando alguén pasa primeiro que ti, ten moito camiño andado. Claro que si despóis apenas andas por dónde ti andas, a ventaxa é para ti, porque as imaxes se fan cada vez máis lonxanas para o que está fóra da vila. Como sabes. Conste que eu non pretendo enseñarche a Xeografía física que había no meu tempo. Pero como unha anécdota che diréi que con 17 anos eu tiña moza a 12 ou 15 metros da praza de Carril. Alí mismo paraba o autobús para ir e vir. ¡Todo controlado! Non sabía que Cándido andivera nos Autobuses de Don Agustín Pereira. Coñecín ao amigo Chocolate que traballaba co pai en esto. Coñecín ao hermano do barbeiro Manolo Carballo, chamado Guillermo, como\ncobrador-revisor, pero de Cándido, non me lembro. Si a este home lle quitas 58 anos... Tiña que ser moi noviño. E como eu cando iba a miña terra, non subía ó autobús, nunca o vin. E a diferencia de idade, fai o resto. Xa sabes aquélo que se di:\n"OS ANOS, É OS CARTOS... SEPARAN Á XENTE".\nO que quixen decir no meu comentario anterior é que a plaza vella do pescado de Vilagarcía, foi un local comercial para a familia dos Poyán, cando este local deixóu de funcionar como praza de Abastos. Alí vendían semillas, patatas é abonos químicos, para sembrar. Eran artículos moi bós. Podo aseguralo. E a este local teño ido con meu pai para pagarlle a renta da casa donde vivíamos nas Bocas. Pagábamos 50 pts. das de Franco.\nSería polo ano 1942... É despóis de esto,#blgtk08# pensa o que queiras.\nAgora vou a decirlle a Roberto que me acordo da conversa que tivemos na nosa Festa anual. Xa sei que non foi moito tempo.\nPero esto chega, cando hai un entendimento mútuo. Creo que si ti e máis éu fóramos home e muller ¡Vai ti a saber...! Pero Dios fixo as cousas así, é non podemos ir contra as leyes divinas como ti ben sabes. Que eres listo de abondo. Gracias por todo éso que eu noto nos comentarios. E si ademáis de saber de todo éso que se ve, sabes música, ¿qué máis queres? Pensa que para mín (p.ex.) os chinos e os músicos, teñen moito en común. Escriben con escarabellos nos papéis. ¡Un abrazo amigo!\nDios dea xente coma ti que enseñas a quén non sabe, coma mín.\nOs de Angrois, non é que estén arrepentidos de canto fixeron.\nPero os cocodrilos, aquéles do Nilo, andaban a velas-vir, pero cos ollos ben abertos. Xa sabes que os "coco" entérranse na auga para que non os vexan é cando ten ocasión... ¡Adiós! Eso foi o que pasóu nas festas do Apóstolo... Moitas promesas e despóis ¡nada de nada! ¡Pobre do que está pendiente de esta xente figurona! ¡Menuda récua! ¡Pobre do pobre!\n"¿Qué terá esta terra nosa?\nA xente, contenta está;\nos aires, puros é frescos,\nverdes herbas n'o "Xuncal"...\nCarmen Fdez. Lamas\nNon teño máis remedio que dedicarlle estas liñas\nao meu amigo Roberto, que non fai máis que correxirme.\nSi foras un mestre de escola ou Intituto, ibas ser un\nóso désos que aínda andan amargando ós rapaces.\nSeguro que con Froilán non acabarías así....\nComentario por E. García - Santiago (28-07-2014 11:57)\nVILAXOÁN CANTÓU ONTE nas súas festas patronais\nNo programa da TVG de onte, "VAIA TROULA", véuse que ésta\nxentiña de Vilaxoán melloróu moito en cuanto á maneira que sempre tiveron de divertirse. A muller superóuse moitísimo é participa de outro modo. Antes era máis "caseira" é a festa parecía cousa de homes. Tiveron que pasar moitos anos...\nPero o que trato de decir, por favor, que non se enfade ninguén, pero é que agora todo ven iniciado por mozas o non tan mozas con unha alegría desbordante. Non sei si estaba relacionado coas Festas do Carme da vila mariñeira-pescadora.\nSe notaba que a xente estaba moi contenta e feliz de poder cantar baixo a dirección de Salvador Cores (Manso). Sempre me fixei que en Vilaxoán son máis festeiros, dos que contaxian a súa alegría a os demáis. Creo que moitas das persoas que se iniciaron no canto, non parecían do lugar, coma si estiveran cohibidas pola presencia das cámaras da Televisión nosa. Creo que en pouco tempo se foron entonando é xa pasaron desapercibidas do mundo exterior. Pero eu, cos meus anos xuro que o hubera pasado moi ben no medio daquél coro xigante...\nAquéles povos que viviron sempre "do qué dirán", non van a parte ningunha. Hai unha voda nun barrio ou aldea, é non cantan porque "sempre hai aquéla cousa"... "¿Qué dirá D. José si me ven cantar? Ou a súa dona, a Sra. Celedonia?"...\nTodo-los povos que estiveron baixo a batuta do clero, sempre formaron un grupo coma si todos vivíramos nun convento... É entonces o cantar en grupo era un pecado, como cándo había que sacar un permiso para un#blgtk08#ha Asamblea dun Colexio de Jesuitas. ¿Quén se atreve a cantar? Sin embargo cando na misa queren que cantes, o povo, casi se nega. Éso de ir a unha voda é que non haxa cantarela, é unha mala noticia para os que che invitaron á ésa festa tan íntima. Termínase a festa é parece que a xente ven do rosario da aurora. Non lle sobra a corbata, nin a chaqueta, porque sempre houbo miradas que o dicen todo. Por tanto, deixemos que todo vaia como hasta agora, pero si tés ocasión ¡canta! que non somos franciscanos ou curas. Que eles cantan porque lles pagan...\nPor éso hai que felicitar á xente do FAIADO ao levar a aquéles chavales da Rondalla de Carril. Porque sin éles, hai que recoñecelo, non sería o día tan completo. Así de claro...\n¿Non vos dades conta que cándo a xente canta en grupo é porque quere participar dunha festa tan amistosa? Cando falta a cantarela nunha Reunión deste tipo, parece que faltóu algo.\nNon é necesario que haxa un vasiño polo medio. Esto, axuda, hasta para ter mellor voz é tamén máis forte. Pero non o é todo. Si hubera que beber dabondo, os músicos eran os que o tiñan peor. Bastante sacrificio fan esta xentiña que nos invita a cantar con éles... ¡Que están acabando con éles!\nAlgúns nin poden medicarse por culpa do precio da botica...\n¿Non chegará con ser vello? ¡Chourizos! Que se deixen de facer casas no monte e fagan cárceles para todos éles...\n"Quisiera ser paloma,\ny volar de rama en rama;\npara darte los buenos días,\nen esta feliz mañana"...\n........................... Meus saúdos a Vilaxoán...........\nComentario por E. García - Santiago (28-07-2014 18:10)\n6 Amigo Eduardo .Ben sabes que a corrección foi féita con todo o cariño i respeto,pois pra quen non coñecera isa praza, pasaría pola de Vilagarcia, pois tiña un enreixado moi similar...Mágoa que xa desapáreceu; pois tiña o seu encanto...Si nón,que lle pregunten á xente do Carril.#blgtk08#...Cando @s polític@s mandan derrubar algo, a os demais cidadáns, so nos queda o pataleo ou calar..Nembargantes dun xéito ou dóutro casi sempre saen coa sua;como din por Lalín,con "razón ou sin ela"..Unha aperta pra tod@s,i como dí a nosa compañéira bloguéira Marité.Nos Vemos\nComentario por Roberto Ocaña (29-07-2014 23:51)\n7 Hoxe mesmo, faléi cunha señora de Vilaxoán moi coñecida nesa Vila. Non vou dar nombres, porque seguramente lle gustará moito máis a éla que o faga así... Falamos das festas do Carme, da súa terra, dese humor mariñeiro en Verán, dese Vilaxoán Canta...De todo o que foi e máis o que é todo o seu terruño... Súa xuventude vivida en Vilaxoán. Voda, tamén alí... Un home que é un molete de pan (non un pedazo).\nFalamos da nosa festa wikinga, da xente nosa que quere unirse é non separarse, como estivo moitos anos... Choraba oíndome falar así, de todo o que nosoutros vivimos. Coas ganas que tiña éla de poder cantar en grupo, con xente que sempre lle foron ben. Aquél colorido que ten a TV en Verano. As voces de todo-los festeiros que queren participar nunha festa que é de todos. ¡De maravilla! A conversa que tivo esta muller conmigo foi motivo de "ver" o que quería ver, sin que a viran. Pensar que eu aprecio moito a esta familia. (A os dous por igual). Pero ela é unha muller de moita clase que non son das que se para con calquera. Eu lle caigo moi ben a os dous. Que naide pense que me dou algo... ¡Non! Eu sólo busco a amistade de persona é ésta muller ten moita calidade... Pero vive como si estivera nun convento. ¡Ahí está o fallo! Hai algo que a separóu da súa patria chica que eu non quero saber, pero a vexo moi relacionada cos santos... É os santos, non de pau!\nVivimos cerca desta familia, pero como teñen unha vida moi axeitada á súa maneira, non nos vemos, quizá dúas veces no ano\npero "a súa terriña é o seu Vilaxoán", tiran moito. Claro que sí. Porque eu tamén tiven problemas familiares que hasta me privaron de comprar unha vivenda playera, por Carril... Agora dou cos cornos contra a parede, pero xa é moi tarde. Para evitar de non ver acertos parientes que deambulan por nosa Vila, non comprei ése piso veraniego, que máis ou menos é o que parece pasarlle a esta amiga de San Martín, que hoxe foi feliz falando da súa terra é de seus recordos. Son desta clase d#blgtk08#e persoas que se adaptaron a vivir unha vida sin amigos, que xa non botan en falta que hai outra vida; que hai moitos anos que non viven. Unha vida monacal a súa...\nÉ a estas alturas da vida, xa poucas pilas gastaríamos, si funcionáramos con pilas... Daría algo por tomar un café con este matrimonio é poder demostrarlle que non se pode vivir así, toda unha vida... Como unha película de misterio...\nNon parece xente de Vilaxoán, a pesar de que teño un concepto moi alto desta familia... Como si hubera un asesinato polo medio. Sólo sei o seu nome, pero non moito máis. Sin apelidos.\nEntre a parte relixiosa é a outra, non sei con cál quedarme.\nFago este comentario sin ningún tipo de reproches; que naide se confunda. A comunicación non está prohibida, que eu sepa.\nEsto suele darse cando falla a cultura, pero non é éste caso.\nCando as rarezas se apoderan da persoa, é motivo para acudir a un psicólogo para reparar algo que non funciona nada ben.\nPero eu non son psicólogo, nin psiquiatra. Pero a vida é para vivila, non dentro dun convento... ¡Chegan éles! ¡Aquéles!\nPARA O MEU AMIGO ROBERTO:\nSi eu me parara un pouco en mirar a foto "ésa", se podría ver que "ése cachiño de mar", que se vé á esquerda, ten aroma de ameixas, berberechos, ostras... É enfrente desta plaza había unha panadería que se chamaba de Núñez. ¿A recordas? É recordas ao cura aquél que se chamaba Don Juan Illanes Vales?\n¿Qué non sabréi éu, amigo Roberto, que xa xoguéi a partida co Apóstol ése de Padrón? Ti non estabas por alí, que eu saiba...\nUn abrazo, amigo. Cóidate moito, que eres moi novo...\n"¡Adiós tellas dos tellados,\nadiós pedras do camiño;\nadiós campanas da Igrexa,\nnon vos escoito o domingo!"...\nComentario por E. García - Santiago (30-07-2014 18:30)\n8 Roberto totalmente de acuerdo contigo es Carril,mi precioso Carril,mi a#blgtk08#ñorado Carril y que te voy a decir de Carril que tú no sepas.Bicos mil.\nComentario por RITA GARRIDO (03-09-2014 00:08)


Sistemas intelixentes de transporte | Consumer\nSistemas intelixentes de transporte\nA saturación de vehículos privados nas cidades obriga a buscar novos sistemas de transporte público máis rápidos e eficientes\nOs ITS (Sistemas Intelixentes de Transporte) están a imporse. O IMTS (Sistema de Tráfico Multimodo Intelixente) é un dos máis orixinais e ao mesmo tempo, dos máis factibles, ata o punto de funcionar xa en situacións reais, como proxecto piloto, na Exposición Universal celebrada en Aichi (Xapón).\nO sistema reúne as vantaxes do automóbil, o autobús e o tren. Isto tradúcese en tres características fundamentais en calquera transporte: puntualidade, alta velocidade e gran capacidade.\nIMTS permite aos autobuses funcionar sen condutor e en pelotón. Varias unidades circulan aliñadas e a velocidades uniformes en estradas preparadas para ese efecto grazas a sistemas electrónicos que coordinan as aceleracións e as freadas.\nTrátase case dun tren sobre pneumáticos, coa vantaxe de que cada “vagón” se pode separar en calquera momento da ruta común de todo o grupo para cubrir unha área concreta da cidade.\nAsí, ao longo do percorrido común, o convoi iríase desgajando aos poucos en partes ou unidades para levar aos pasaxeiros a todos os puntos da cidade sen necesidade de transbordo.\nA rapidez e capacidade do tren, unida ao menor radio de xiro e a posibilidade de ascender pendentes máis pronunciadas do autobús permite unha maior flexibilidade á hora de fixar as rutas.\nTampouco son necesarios os raíles nin transformadores de enerxía o que supón unha gran eficiencia enerxética. O funcionamento automático nas estradas adaptadas a estes vehículos suporían un importante aforro en custos laborais. Por último, cada unidade, cun condutor, pódese utilizar de forma convencional, coma se fose un autobús.\ncoche motor-gl sistemas intelixentes de transporte


John Searle - Wikipedia, a enciclopedia libre\n31 de xullo de 1932\nChrist Church College, Universidade de Wisconsin-Madison e Shorewood High School\nfilósofo, profesor universitario, investigador da intelixencia artificial e lingüista\nBolsa de estudos Guggenheim, Medalha Nacional de Humanidades, Albertus-Magnus professorate, Prêmio Jean Nicod, Jovellanos International Essay Award, AAAS Fellow e Bolsa de Estudos Rhodes\nJohn Rogers Searle, nado en Denver o 31 de xullo de 1932, é un filósofo norteamericano.\nComezou a súa educación universitaria na Universidade de Wisconsin-Madison e posteriormente obtivo un diploma de graduación e un doutoramento en filosofía e ética na Universidade de Oxford. Comezou a ensinar en Berkeley en 1959, onde foi o primeiro profesor titular en participar no movemento estudantil a prol da liberdade de expresión na universidade. Searle recibiu no ano 2000 o Premio Jean Nicod, que é un premio concedido anualmente en París, para un filósofo líder na área de Filosofía da Mente ou filosoficamente orientado a ciencia cognitiva. Obtivo títulos honoris causa da Universidade de Adelphi (1993), da Universidade de Wisconsin (1994), Universidade de Turín (2000), Universidade de Bucarest (2000) e a Universidade da Suíza Italiana (2003).\nSeguindo aos seus mestres Austin e Peter Strawson, sostén que os enunciados non son soamente verificativos; para el dicir é facer. O mero dicir forma parte do ámbito da acción humana. O exemplo da promesa é o máis claro.\nFalar unha linguaxe é tomar parte nunha forma de conduta rexida por regras. Aprendelo é dominar esas regras. Estas poden ser regulativas dunha actividade preexistente ou constitutivas cando a actividade depende loxicamente delas.\nA unidade básica ou mínima da comunicación xa non é o símbolo, a palabra ou a oración senón os actos da fala. Incluso nos enunciados de aparencia descritiva incorporan un facer: o acto de afirmar e informar. A un locutor en primeira persoa lle corresponde un interlocutor en segunda persoa, destinatario da mensaxe.\nA razón non é un mero dispositivo mecánico, nin a conduta humana está determinada como efecto dalgunhas premisas. Existe unha creba entre os condicionantes da acción e a acción mesma.\nTraído desde «https://gl.wikipedia.org/w/index.php?title=John_Searle&oldid=5609337»\nDoutores honoris causa pola Universidade de Wisconsin-Madison\nDoutores honoris causa pola Universidade de Turín\nDoutores honoris causa pola Universidade de Bucarest\nDoutores honoris causa pola Universidade da Suíza Italiana\nA última edición desta páxina foi o 26 de outubro de 2020 ás 11:51.


O PDI emprega a lingua galega e a española indistintamente para impartir docencia. A UDC, a través do Servizo de Normalización Lingüística (SNL) dota de soporte técnico o proceso de extensión do uso da lingua galega, tanto no ámbito da formación, apoiando a docencia en galego, como no da elaboración de traballos de investigación en galego. Destaca o ñ.\nA función do PDI neste sentido é imprescindible para que sexa posible que o estudantado da UDC, como profesional, poida desenvolver con habilidade o seu discurso na lingua propia de Galicia. Para iso, o PDI conta coa publicación de glosarios terminolóxicos baixo unha serie denominada “Profesionaliza a túa lingua”, e co SNL, como servizo que dá resposta ás dúbidas e ás consultas terminolóxicas que lle poidan xurdir. No ano 2010, o SNL organizou cursos de formación lingüística destinados a toda a comunidade universitaria e, preferentemente, ao PDI, cun total de 32 asistentes.\nO PDI é membro da comisión de normalización do centro en que desenvolve o seu labor docente.


Prazos de matrículas para a Escola Municipal de Música\nA Concellería de ensino e xuventude publica os prazos e proceso para as renovacións e novas matrículas do curso escolar 2018/2019. A renovación das matrículas oficiais será do 1 ao 14 marzo\tpara todas as especialidades instrumentais. As Solicitudes de renovación de matrículas de Música e movemento e as matrículas de MM II a Instrumento, realizaranse do 23 marzo ao 9 abril . A Pre-inscrición do novo alumnado para ámbitos de Música e Movemento e Instrumento, será do 18 ao 25 abril.\nCampaescolas do 26 ao 28 de marzo\nPreinscríbete entre os días 19 e 26 de febreiro, se queres optar a unha praza nos Campaescolas que se celebrarán os días 26, 27 e 28 de marzo nos colexios públicos "Isidro Parga Pondal", "R.Mª del Valle-Inclán" e "Luis Seoane".\nSemana de audicións na Escola Municipal de Música A Fábrica\nA Escola Municipal de Música ten programado unha serie de audicións nos que participarán 127 alumnos/as de 22 especialidades/ familias instrumentais , durante os días 5, 6, 7, 8 e 9 de febreiro no Auditorio do Centro Cultural A Fábrica en quendas de 17,30 h e 19 h.


Éxito de resposta veciñal na primeira fase das obras do saneamento rural\nA acollida venciñal ás obras da primeira fase do saneamento rural de Narón está superando as expectativas coas que traballaba o Departamento Municipal de Servizos, xunto coa empresa mixta COSMA para dotar ás parroquias rurais de saneamento a auga corrente, cumprindo así a normativa europea na materia.\nNo transcurso dunha visita ás obras que estanse a desenvolver na actualidade na parroquia de Xan Xiao de narón, o alcalde, Juan Gato, sinalou que "esta é un dos maiores esforzos económicos da historia de Narón".\nA primeira fase do Plan Xeral de Saneamento Rural de narón fará posible que 1.500 veciños de O Val, Castro e San Xiao dispoñan no prazo dun ano do servizo nas suas vivendas. Na segunda fase, que escomenzará aproximadamente en 2007, está previsto que se dote da infraestructura de saneamento ao resto de parroquias mais alonzadas da zona urbana.\nTodos os veciños interesados nos datos pormenorizados do Plan Xeral de Saneamento Rural de Narón, poden descargar o dossier detallado (con planos incluídos)en formato PDF no seguinte enlace.\nDossier Informativo TamaÃ±o: 6,49 MB


En prisión tres ladróns dun grupo internacional e itinerante de roubos con forza que operaba desde Pontevedra - Pontevedra Viva\nDiñeiro intervino aos detidos\nEn prisión tres ladróns dun grupo internacional e itinerante de roubos con forza que operaba desde Pontevedra\nMércores 28 de Xullo, 2021 ás 17:24 do Mércores 28 de Xullo, 2021\nA Policía Nacionall logrou deter nos últimos días a catro membros dun grupo internacional e itinerante que se dedicaba aos roubos con forza en vivendas e que se asentou temporalmente nas proximidades de Pontevedra.\nA operación policial permitiu esclarecer catro roubos con forza cometidos en diferentes cidades de Galicia nos que se subtraeron gran cantidade de diñeiro en diferentes moedas e xoias e, como colofón, o Xulgado de Instrución número 2 de Pontevedra ordenou o ingreso en prisión de tres deles.\nOs catro individuos detidos son de orixe italo-croata e serbio e desprazáronse a Galicia co fin de levar cabo o seu labor, pero a colaboración de distintos corpos policiais permitiu detectalos rapidamente e evitar que cometesen máis delitos.\nA detención produciuse a semana pasada xusto despois de cometer un roubo en Santiago de Compostela. Ocorreu na noite do 20 de xullo, pois o grupo itinerante saltouse un control da Garda Civil e deuse á fuga.\nA Garda Civil alertou a todos os corpos policiais e a Policía Nacional da Comisaría de Pontevedra localizounos cando trataban de abandonar o lugar onde se atopaban aloxados. Para detectalos foi clave a coordinación entre as distintas brigadas da Comisaría Provincial de Pontevedra e a colaboración da Garda Civil de Pontevedra e a Policía Local de Sanxenxo.\nOs detidos teñen 23, 25 e 26 anos e antecedentes por feitos similares en distintos países. Neste caso, cometeron catro roubos con forza en vivendas unifamiliares ás que accederon saltando o perímetro da leira e en pisos.\nA Policía Nacional dá por desarticulado o grupo criminal e por detidos á maior parte dos seus membros.


COLOMBIA (e II): A OUTRA VIOLENCIA - Tempos Dixital\nVenres 1, Xullo 2022\nHomeOutrosCOLOMBIA (e II): A OUTRA VIOLENCIA\nCOLOMBIA (e II): A OUTRA VIOLENCIA\npor Manoel Barbeitos\nSe no artigo anterior sinalaba que a historia de Colombia vai intimamente unida á violencia, cómpre subliñar agora que entre as razóns desa violencia non é a de menor importancia a explotación dos recursos naturais colombianos, e moi especialmente os minerais. Colombia é un pais rico en minerais estratéxicos como o ouro, o platino, o uranio, o coltán e o molibdeno, recursos que dende hai décadas veñen sendo dende codiciados polas principais multinacionais mineiras de Estados Unidos, Sudáfrica, Australia, Canadá…\nA explotación deses minerais se atopou de entrada cun problema. Os terreos considerados como máis ricos nestes minerais estaban ocupados dende moi antigo por comunidades indíxenas. Para “superar” este problema, as compañías multinacionais contaron dende sempre coa axuda do goberno colombiano. Que tipo de axuda? A que se materializou nunha política expeditiva de expulsión dos nativos vía militari, utilizando con frecuencia o pretexto de que esas comunidades eran bases de apoio á guerrilla. Expulsadas as comunidades indígenas, o terreo quedaba libre para as multinacionais mineiras (40% do territorio), ás que o goberno de quenda lles concedía de inmediato licencias de exploración e explotación, dotándoo ademais de infraestruturas, sen que en ningún momento a súa actividade se vira condicionada polo impacto ambiental.\nPorén, resulta indiscutible que coa sinatura do histórico Acordo para a terminación definitiva do conflito (2016), o escenario político en Colombia experimentou un cambio moi importante. Sen que por outra parte desaparecese totalmente a violencia, pois que afloraron conflitos sociais, por caso, o xa citado entre as grandes multinacionais mineiras -ás que se sumarían máis tarde as hidroeléctircas e as alimentarias- e as comunidades campesinas.\nEse conflito deixou en evidencia as dificultades que ten Colombia para verse libre de violencia. Cando desaparece un conflito, axiña aparece outro que acaba causando estragos entre a poboación. Non podemos esquecer que no interior do estado colombiano hai estruturas moi poderosas (exército, policía, aparato xudicial) con fortes ligazóns tanto coa oligarquía local como coas multinacionais, que teñen a guerra suxa (paramilitares) como instrumento de actuación e ás comunidades campesinas e indíxenas (os seus líderes con preferencia) como vítimas principais.\nEsa guerra suxa que, tal como apunta o recoñecido xornalista colombiano Pedro Santana, provocou dende a sinatura do acordo de paz do 2016 nada menos que o asesinato de case dous mil colombianos/as entre exguerrilleiros, líderes campesinos e indíxenas, que se tiveron que enfrontar a preto dun cento de masacres.\nVariables que fan de Colombia o segundo país máis desigual de Latinoamérica\nNo que respecta ao factor macroeconómico, será a partir de finais do século XX cando Colombia entre definitivamente na área de influencia da mundialización neoliberal ao través tanto dos Acordos co FMI (Fondo Monetario Internacional) e a OMC (Organización Mundial do Comercio) como do Tratado de Libre Comercio con Estados Unidos. Eses procesos terán importantes consecuencias económicas, comerciais e financeiras (1). Se o acordo co FMI comporta a adopción dos famosos Programas de Axuste Estrutural (PAE), os acordos coa OMC e o TLC traerán fundamentalmente a liberalización dos intercambios comerciais, especialmente co seu poderoso veciño do norte.\nO do FMI comportaría entre outras medidas unha devaluación interna, provocando un incremento do déficit, e xa que logo, da débeda pública, ao tempo que se disparan aínda máis as desigualdades e os índices de pobreza. Os acordos coa OMC e o TLC impuxeron a liberalización do comercio exterior mediante a drástica reducción dos aranceis, favorecendo unha entrada masiva de alimentos importados do poderoso veciño de Norte, unha caída no prezo do principal produto exportado (o café), e un deterioro da balanza de pagos co conseguinte crecemento da débeda externa. Ese incremento da importación provocaría á súa vez a ruina de numerosas familias campesinas por mor da caída da produción interna. Os traballadores da industria viron caer os seus salarios e medrar o desemprego, a desigualdade e a pobreza. Colombia perdera moita da súa soberania económica e do control tanto da súa política fiscal como monetaria.\nNa actualidade, ademais da violencia sistémica, Colombia agocha os mesmos problemas que a maioría de paises de Latinoamérica, que pasa por ser a rexión do mundo con maiores niveis de desigualdade. Con caídas significativas no IDH (Indice de Desenvolvemento Humán), Colombia está entre os países latinoamericanos peor cubicados, con graves problemas na alimentación, o ensino e o emprego. Segundo as estadísticas máis fiables, o nivel actual de pobreza móvese entre o 45 e o 50% da poboación, pero é máis acentuada nas zonas rurais, onde arredor do 17% da poboación vive na pobreza máis absoluta. A tasa de mortalidade infantil móvese en torno ao 14,7 por mil nacementos, e a esperanza media de vida está nos 78 anos, que resulta moi alta para Latinoamérica grazas especialmente a que o sistema sanitario colombiano pasa por ser un dos mellores da rexión, o que ten un maior nivel de cobertura. A taxa de escolarización en secundaria está nun 46%: Colombia ocupa o lugar 59 entre as 72 nacións do informe PISA. Polo demais, o emprego segue sendo un dos graves problemas, pois só o 45% da poboación activa está ocupada (o 33% dos/as mozos/as nin estuda nin traballa).\nSeguramente o aspecto máis destacable de Colombia sexa a enorme desigualdade que hai entre unhas rexións e outras. Así, segundo o Índice de Desenvolvemento Rexional de América Latina Colombia é o país de Latinoamérica máis desigual a nivel territorial, xa que as rexións do Suroeste e da Amazonía seguen afundidas na pobreza e o acceso aos servizos básicos como a saúde e o ensino non está garantido.\n(1) Para unha maior información sobre o impacto de este tipo de acordos sobre os países do Sur recomendo a lectura de La bolsa o la vida. Las finanzas contra los pueblos, de Eric Touissant (Editorial Gakoa) e Pongamos a la OMC en su sitio, de Susan George (Icaria Editorial).\nAS LONGAS CRISES IDEOLÓXICAS DAS ESQUERDAS. Lenin, Rosa Luxembourg e Gramsci\nA historia de Europa non se pode entender en profundidade sen ter en conta a historia do movemento comunista. Coas súas luces e tamén coas súas sombras. Atribuibles tamén a quen foron os seus líderes. Por caso, Lenin, Rosa Luxembourg e Gramsci, nos seus respectivos ámbitos de pensamento e acción política: Rusia, Alemaña e Italia. [Un artigo de Manoel Barbeitos]\n[Monográfico O PAÍS POSIBLE] AUDIOVISUAL GALEGO. CULTURA, VISIBILIDADE, ALGORITMO\nO audiovisual constitúe un espazo específico do universo cultural. Proponse, tamén, como ferramenta útil dar a coñecer a particular maneira de estar no mundo, de asentar unha identidade propia e de facela visible. O ecosistema audiovisual galego presenta unha diversidade de propostas conceptuais e de fórmulas estéticas e narrativas que pulan por facerse un oco, ben sexa, por simplificar, a través do cinema de xénero ou ben da autoría e a experimentación. [Un artigo de Fernando Redondo]\nTEMPOS NOVOS · XUÑO 2022\nNO NOSO ARQUIVO HISTÓRICO\n[td_block_7 f_header_font_transform="uppercase" ajax_pagination="next_prev" sort="" category_id="" custom_title="Novidades"]\nTempos Dixital utiliza cookies para optimizar la experiencia de usuario. Puedes permitir su uso o rechazarlo, también puedes cambiar su configuración siempre que lo desees.Aceptar Leer más


A Policía Nacional safisfeita coa baixa criminalidade en Pontevedra durante o 2017 - Canal Rías Baixas\nA Policía Nacional safisfeita coa baixa criminalidade en Pontevedra durante o 2017\nPontevedra> A Subdelegada do Goberno en Pontevedra presidiu esta mañá o acto institucional da conmemoración do 194 aniversario da Fundación da Policía Nacional, no que se destacou a redución da criminalidade, nun 1,5 por cento, na provincia durante o pasado 2017. O comisario provincial dixo que un dos obxectivos deste ano será a loita contra a violencia de xénero dende este corpo de seguridade.\nO comisario provincial da Policía Nacional amosouse satisfeito con índices de criminalidade cos que se pechou o 2017, un ano onde houbo unha redución do 1,5 por cento en relación ao 2016.\nO 2017 deixou un descenso en furtos, agresións sexuais e un repunte en relación aos malos tratos, un repunte que chega debido ao aumento de denuncias. O comisario dixo que a loita contra a violencia de xénero será un dos obxectivos deste 2018.\nEn relación ao tráfico de drogas o comisario sabe que é un tema que non decae e lembrou as tres incautacións de heroína que tiveron lugar no pasado ano.\nEn relación ás instalacións da comandancia o comisario anunciou que a vindeira semana comezarán a reforma da fachada, en relación á espacio dixo que a día de hoxe contan co espacio necesario e no tocante á plantilla dixo que comezan a ver a luz ao final do túnel.\nEn relación á equiparación salarial que demandan dende este corpo e a Garda Civil o comisario dixo que é algo que seguirán demandado e agradeceu a boa sintonía do Ministeri de Interior que se amosa dacordo coas demandas destes dous corpos de seguridade estatal.\nArtigo anteriorO pleno maniféstase contra a suba da peaxe AP9 e demanda a transferencia por parte do estado\nSeguinte artigoProsagap denuncia o “colapso” na sanidade pública pontevedresa\nO transporte urbano está máis cerca de ser unha realidade\nChega a noite máis terrorífica do ano, o Samaín\nPontevedra é a cidade galega que máis paga polo servizo de...


'Justo antes de Cristo', a nova comedia de Movistar+ con Xosé Antonio Touriñán - Ainé Producións\nUnha de romanos en clave de comedia. Julián López e Xosé A. Touriñán son Manio Sempronio e Agorastocles en Justo antes de Cristo, a nova comedia de Movistar +, dirixida por Borja Cobeaga e Pepón Montero.\nManio Sempronio é un verdadeiro neurótico precristián que deberá recuperar o bo nome da súa familia e a súa honra como membro da Lexión. O seu pecado: o asasinato dun senador. O prezo a pagar: a Lexión. Por isto deberá viaxar ata Tracia no campamento do Xeral Cneo Valerio, que interpreta César Sarachu. Agorastocles, o seu escravo persoal, acompañará ao patricio Sempronio nesta viaxe e coidará de que o seu señor entre en razón e controle a súa evidente tolemia.\nMovistar+ estreará Justo antes de Cristo o venres 5 de abril, cunha primeira quenda de capítulos, que terán continuidade algunhas semanas despois. La Terraza Films é a produtora responsable dunha comedia que supón o salto definitivo do actor galego Xosé Antonio Touriñán á ficción nacional, logo da súa participación en series como Fariña ou Pequeñas Coincidencias.\nAgorastocles\tAudiovisual\tFicción\tMovistar+\tSerie\tSeries\tslider\tTouriñán\tXosé A. Touriñán


O Camiño dos Faros, unha das mellores rutas de Europa segundo a ERA - Costa da Morte - Que pasa na costa\nO Camino dos Faros podería ser xa LQT segundo a Asociación Europea de Sendeirismo\nA European Ramble Asocciation (ERA), a Asociación Europea de Sendeirismo, vén de enviarlle un comunicado á Asociación Camiño dos Faros tremendamente simbólico.\nA entidade, ademais de valorar o traballo do grupo promotor da Asociación, recoñece que o “Camiño dos Faros ten potencial para ser realmente Leading Quality Trail - Best of Europ”, é dicir, unha das mellores rutas de sendeirismo Europa.\nPero por outra banda, asegura que non pode ir en contra das decisións dos seus propios membros, e vistos “os malosentendidos” coa Federación Galega de Montañismo, a entidade europea non se uqere meter no medio.\nÉ dicir, a ERA quere darlle o distintivo LQT aoi Camiño dos Faros pola súa calidade (só hai 19 en toda Europa e ningún en España), pero non pode ir contra as reglas locais.\nUnha verdadeira mágoa, que se cumpra o que lamentaban os [email protected], que “o Camiño dos Faros non se homologa polo bloqueo da Xunta e a Federación Galega de Montañismo”, que intentan sacar adiante a Senda dos Faros por toda Galicia, menosprezando o valor deste percorrido xa asentado.\nXuño 2021: Antonio García, a primeira persoa cega que percorre o Camiño dos Faros.\nXuño 2021: Rueda confirma a aposta pola Senda dos Faros de Galicia e menospreza o Camiño dos Faros.\n04-06-2021: Caballero considera homologar o Camiño dos Faros “fundamental para o desenvolvemento da zona”.\nA Costa da Morte conta con 17 praias sen fume


Gonzalo Caballero chama a "concentrar os votos progresistas no PSdeG" fronte á "dereita do Casado da confrontación, do Feijóo esgotado e recortador e do caciquismo dos Baltar" | PSdeG-PSOE\nGonzalo Caballero chama a “concentrar os votos progresistas no PSdeG” fronte á “dereita do Casado da confrontación, do Feijóo esgotado e recortador e do caciquismo dos Baltar”\nGonzalo Caballero anuncia que un goberno socialista creará unha Consellería de Ciencia e Innovación: “O voto ao PSdeG é a mellor forma de construír unha Galicia mellor”\nAXENDA DO CAMBIO | Venres 3 de xullo: Debate na SER e Santiago e Arteixo co expresidente Jose Luis Rodríguez Zapatero\nO candidato do PSdeG á presidencia da Xunta, Gonzalo Caballero, comezou a xornada electoral de hoxe en Ourense, dende onde sinalou a reactivación da campaña electoral e unha “mobilización masiva cara á maioría progresista”. Caballero apelou a concentrar o voto no PSdeG, que é “a única opción de cambio real” fronte a un “PP esgotado e cun proxecto sen futuro”.\nCaballero pediu o apoio ao PSdeG “fronte a esa dereita do Casado da confrontación, dun Feijóo esgotado e recortador, fronte á dereita do caciquismo dos Baltar”. Sinalou que “vimos a Ourense e nos atopamos hoxe a Baltar xunto a Casado, o caciquismo histórico mesturado coa alcaldía do esperpento de Jácome”, que resumen “o que representa Feijóo para Galicia”.\nNa outra banda, dixo, “o impulso, as ganas e a ilusión do PSdeG”, porque “a campaña está indo ben” á vista da “reactivación do electorado”. Así o amosan imaxes como a de onte en Pontevedra, nun mitin “a rebosar”, ou na pasada fin de semana coa visita de Pedro Sánchez a Ourense.\n“Queremos construír unha Galicia mellor, porque xogámonos o futuro do país, onde non é o mesmo que goberne a dereita a que goberne a esquerda”, remarcou, poñendo o foco en que o PSdeG “xa goberna en cinco das sete cidades, e en tres das catro deputacións agás precisamente a de Ourense, onde temos o exemplo do que representa o PP”.\nUn PP, incidiu Gonzalo Caballero, embarcado nunha “estratexia nerviosa de acoso e derrubo fronte ao PSdeG, porque viron que o ano pasado perderon na cidade todas as eleccións e a conexión coa cidadanía de Ourense”. Fronte ao “ataque continuo” do PP, defendeu a xestión dun goberno socialista a favor dos autónomos, que “saben que este é o primeiro goberno que lles deu un ingreso en tempos de crise”.\nPor iso apelou a “pasar páxina do caciquismo e as trapallladas dos Baltar”, que “puxeron a Jácome como alcalde da cidade, cunha liña de letalidade -como definía Feijóo ao alcalde de Ourense- que non é admisible”.\n“ALIADO” DE OURENSE\nGonzalo Caballero presentou a proposta dun goberno socialista “aliado coa cidade dende a Xunta de Galicia”, e engadiu que “queremos gobernar Galicia para poder adaptar o proxecto da intermodal, para ter unha infraestrutura de primeiro nivel en Ourense”.\nAdemais, apostou por un proxecto “que non corte a estrutura urbana da cidade”, movendo a estación de autobuses readaptando o proxecto “para que haxa a posibilidade real de que Ourense teña un proxecto de cidade sostible, convivible e non illar o Barrio da Ponte”.\nAsí o dixo nunha visita a Ourense xunto cos integrantes da candidatura do PSdeG pola provincia que encabeza Marina Ortega, e na que tamén estivo presente o portavoz de Ourense na cidade, Rafael Rodríguez Villarino.\nO candidato socialista lembrou que hoxe visita Galicia o ministro de Sanidade, Salvador Illa, para unirse á campaña de Gonzalo Caballero cun proxecto de goberno “para fortalecer a sanidade pública galega”. Anunciou que o 13 de xaneiro “teremos aos mellores defensores da sanidade pública, aos mellores xestores e profesionais sanitarios dirixindo a nova etapa de progreso na sanidade galega en colaboración co goberno de España.\nCaballero salientou o traballo do grupo de expertos do PSdeG en materia de sanidade, encabezado pola ex conselleira de Sanidade do goberno de Emilio Pérez Touriño, María José Rubio. Lembrou que aquel goberno incrementara o orzamento de sanidade nun 34 por cento en só catro anos, do que Feijóo recurtou 2.000 millóns de euros e suprimiu 500 camas nos hospitais públicos galegos en 11 anos.\nChamou a “rearmar e fortalecer a sanidade pública galega” logo de máis dunha década de precarización do emprego sanitario. Propuxo unha “aposta decidida pola sanidade pública galega convocando 5.000 prazas estables para os profesionais sanitarios, fortalecendo a Atención Primaria, estabilizando o emprego e garantindo servizos sanitarios nos hospitais comarcais.


Cursos a medida | Sistema de información territorial\nHome » Cursos a medida\nNo SIT axustámonos ás túas necesidades e organizamos,\nTalleres temáticos por exemplo de\nElaboración e explotación de modelos dixitais de terreo, mapas de orientacións, pendentes.....\nCálculo de redes hidrográficas, transportes, enerxía, migracións....\nConsulta e explotación de bases de datos\nCursos adaptados a áreas de coñecemento ou funcionalidades específicas tales como,\nEstes cursos poden organizarse en calquera das tres modalidades (presencial, online, telepresencial/videoconferencia) e o SIT pon a disposición do cliente toda a súa infraestrutura; equipos informáticos portátiles e aula virtual para cursos online e telepresenciais.\nA parte da liña regular de cursos ofertados, ofrecémosche dúas opción máis de formación:\nFacer unha convocatoria propia dun curso regular, para o que se esixe un mínimo de 5 alumnos. Neste caso ti estableces o calendario e horario, segundo a dispoñibilidade do SIT.\nConfigurar o teu curso a medida no que podes decidir:\nCalendario. A estrutura do curso en canto a datas e horario.\nDuración. Para unha correcta asimilación e aproveitamento de contidos, a duración mínima recomendada é de 25-30 horas, sobre todo si son cursos de iniciación.\nFormato: modalidade presencial, online, telepresencial ou mixto.\nPlataforma online: Os cursos online pódense impartir a través da plataforma propia do SIT, ou ben da túa propia. Explora a Aula Virtual do SIT para facerte unha idea. Na sección de Cursos a distancia dispós de un curso DEMO de acceso libre para que poidas probar a dinámica de un curso neste tipo de modalidade.\nPrazas: recoméndase un máximo 20 alumnos por quenda para poder atender de xeito adecuado as necesidades de cada asistente.\nInfraestrutura: O SIT dispón de equipos portátiles para a realización dos cursos.\nO temario: Como orientación podes basearte nos contidos que tes dispoñibles no apartado de Niveis ou ben configurar o teu propio itinerario e propoñer novos temas. En tódolos casos o contido do curso adáptase á temática que indiques.\nNon dubides en poñerte en contacto con SIT para obter o máximo rendemento do teu presuposto. Consúltanos sen compromiso.


Fican inhabilitados para o exercicio de ningún cargo público durante 7 anos.\nA Xustiza condena as membros do PP de Carnota José Oreiro e Marisol Piñeiro, alcalde e tenente de alcalde do Concello de Carnota, respectivamente, desde 2007 ata 2011, por un delito de prevaricación administrativa en contratos de traballo asinados durante o seu mandato. Ao facerse firme a sentenza, quedarán inhabilitados para o exercicio de ningún cargo público durante 7 anos.\nO BNG de Carnota, que vén de informar desta notificación do xulgado e que exerceu a acusación popular neste preito, non pode por lei esixir aos condenados a indemnización compensatoria polo prexuízo causado por este ilícito ás arcas municipais, estimado en máis de 170.000 euros.\nPor iso, pide ao actual Goberno municipal que “exixa aos ex-mandatarios que restitúan solidariamente o dano económico causado á veciñanza de Carnota, e que eses cartos se destinen a atender as necesidades sociais nun momento que está a ser moi duro para a veciñanza.”\nPP alcalde condena Carnota


Remedios González promove a creación da primeira Escola de Música en rede da provincia de Lugo para Rábade, Outeiro de Rei e Begonte\nA candidata popular avanzou un acordo a tres bandas: coa asociación Músico Crisanto, os alcaldes populares e a Consellería de Cultura\n15, maio, 2019. A candidata do Partido Popular á alcaldía de Rábade, Remedios González, lidera e promove a creación da que aspira a converterse na primeira Escola de Música en rede da provincia de Lugo.\nCon este proxecto a futura escola contará con tres sedes –todas elas con instalacións propias- nos municipios de Outeiro de Rei, Rábade e Begonte e en colaboración coa asociación Músico Crisanto.\nA alcaldable popular deu conta deste proxecto no transcurso dunha xuntanza na que participaron os alcaldes populares de Outeiro de Rei e Begonte, José Pardo e José Ulla, o delegado territorial da Xunta, José Manuel Balseiro, e Armando Morales e Pablo Rábade, en representación das escolas de música e do colectivo Músico Cristanto respectivamente.\nA candidata popular explicou que existe un acordo conxunto entre todas as partes para impulsar este proxecto que supón avanzar na colaboración que xa existe hoxe pero incorporando importantes melloras, tanto no financiamento como no desenvolvemento de actividades.\nAsí por exemplo, Rábade contaría cunhas instalacións propias e exclusivas para a Escola, superando así os problemas aos que hoxe se enfronta o profesorado e alumnado para realizar os seus ensaios.\nOuteiro de Rei e Begonte tamén poderían mellorar as súas instalacións, malia que estes concellos xa dispoñen de espazos para uso exclusivo. No caso de Outeiro de Rei a escola de Robra e, no correspondente ao concello de Begonte o centro sociocultural da localidade.\nRemedios González explicou tamén que este proxecto conta co compromiso do Goberno galego que, a través da Consellería de Cultura, estaría disposto a realizar unha achega de 360.000 euros para os vindeiros dous anos 2020-2021, isto é, unha axuda de 120.000 euros por cada concello participante. O apoio formalizarase a través dun convenio de colaboración entre todas as partes.\nNo día de hoxe estos tres municipios e a asociación xa participan no proxecto de Escolas Mancomunadas de Música de Rábade, Begonte e Outeiro de Rei, proxecto que agora se ve reforzado con esta nova fórmula.\nAs Escolas de Música destes tres municipios contan con más de 265 persoas inscritas, entre nenos e adultos, e inclúen actividades de todo tipo, desde a formación musical en sentido estrito, ata coros, banda de gaitas, unha big band e un grupo de música tradicional.


IN201B - Obtención/renovación do obradoiro artesanal - Sede Electrónica - Xunta de Galicia\nIN201B - Obtención/renovación do obradoiro artesanal\nObtención do documento de cualificación e inscrición do taller de artesanía.\nSe vostede está en posesión da carta de artesán ou de mestre artesán poderá obter a cualificación de taller artesán presentando a correspondente solicitude perante a Dirección Xeral de Comercio e Consumo da Consellería de Economía, Emprego e Industria.\nEste documento será expedido pola Comisión Galega de Artesanía.\nUnha vez obtido dito documento de cualificación de taller artesán procederase á inscrición no Rexisto Xeral de Artesanía de Galicia.\nArtesáns e Mestres Artesáns\nAs entidades cooperativas ou asociativas (reguladas no artigo 2.3 da Lei 1/1992, de artesanía de Galicia) que comercialicen a produción dos seus socios ou asociados xuntarán, ademais, certificación ou documento acreditativo da súa constitución legal, estatutos e relación de socios compoñentes.\nIN201A Obtención/renovación da carta de artesán/a.


'Che Sudaka' na sala NASA : avozdevilalba.gal\n'Che Sudaka' na sala NASA\nEn outubro CHE SUDAKA publicaronn o seu novo disco: TUDO É POSSIBLE. Porque despois de sete anos de xiras sen freo e máis de 700 cocnertos en 17 países, os cinco múscios de Arxentina e Colombia gañaron a valoración e o respeto tanto do público como da industria musical. E todos coinciden cando din que teñen un dos directos máis enérxicos, tolos e contundentes do panorama musical internacional.\nComezaron como inmigrantes ilegais que tiñan que traballar nas rúas de Barcelona cos seus instrumentos para poder comer. Hoxe xa teñen un sitio fixo na escena musical europea, son convidados aos festivais máis importantes e teñen siareiros en multitude de paises. Con este disco, Che Sudaka comeza un novo capítulo da súa carreira e sen dúbida presentarán a súa obra mestra por todo o mundo. Nas súas actuacións ao vivo agárdanos, coma sempre, unha frenética batería, unha sólida e potente guitarra, un baixo e varios samplers e efectos que nos levan para adiante, coros polifónicos, influencias de cumbia e rumba e, por suposto, o tolo espectáculo dos irmáns que levan a voz cantante, Leo e Kacha.\nMáis información na web de CHE SUDAKA.\nEntradas anticipadas na web da NASA.


O PP de Sanxenxo di que o Concello está en condicións de baixar o IBI nun 20% en 2017\nTamén propoñen que se inclúan bonificacións de ata o 90% para familias numerosas, e ata o 50% a vivendas con medidas de aforro enerxético.\nSanxenxo, 20 de maio de 2016.-O Partido Popular de Sanxenxo esixirá no próximo pleno municipal que o Goberno rebaixe o IBI nun 20% en 2017, porque “cos datos que temos, consideramos que o Concello está en condicións de poder asumir esta rebaixa”. A maiores, tamén propoñen incluír bonificacións de ata o 90% ás familias numerosas ou en zonas con menos servizos, e ata o 50% a vivendas con medidas de aforro enerxético, entre outras.\nAdemais, nesta proposta tamén se insta ao goberno a que estude bonificar con axudas de ata o 50% sobre o importe a pagar do IBI, cando se trate da vivenda habitual e estea empadroado en Sanxenxo.\nOs populares tamén proporán no pleno de maio que se inclúa no Consello de Administración de Nauta Sanxenxo a membros de todos os grupos políticos con representación na corporación municipal, así como ao concelleiro independente e aos representantes dos sectores económicos e sociais do municipio.


Compostela retira as condecoracións a dirixentes franquistas e fai alcalde de honra a Ánxel Casal - Praza Pública\nUn intre da votación sobre as honras no pleno de Santiago © Concello de Santiago\nAdemais, retiraranse tamén os recoñecementos que durante a ditadura o Concello compostelán dera aos ministros do réxime franquista José Solís Ruíz, Pedro Nieto Antúnez, Román Garicaño Goñi, Gonzalo Fernández de laMora, Federico Silva Muñoz, Manuel Lora Tamayo, Adolfo Díaz Ambrona, José Antonio Girón de Velasco e Laureano López Rodó. O concelleiro de Educación e Cidadanía, Manuel Dios, sinalou que "a retirada destas distincións significa darlle cumprimento á Lei de Memoria Histórica".\nA proposta do grupo de goberno foi aprobada cos votos favorables de Compostela Aberta, do PSdeG e do BNG e coa abstención do PP, que acusou os grupos de esquerda de "mendacidade, exclusión, frivolidade e un indicio de contrabandismo de distincións". Para o Bloque, que sumou á proposición unha lista de nomes de mulleres para incluír no rueiro municipal, "todas as propostas son xustas e o pobo está de acordo en recoñecer esas persoas". Do mesmo xeito se manifestou Paco Reyes, voceiro dos socialistas.\nUn parque de Fontiñas recibirá o nome de Begoña Caamaño, onde a ludoteca será denominada 'María Miramontes'\nNo rueiro compostelán, tras a proposta do Bloque, incluiranse os nomes de Rosa Bassave, Concha Castroviejo, Elena Marcu, María Tobío, Mari Luz Morales, Pepa Noia e as nais da Praza de Maio.\nÁnxel Casal, na asemblea que fixou a data do referendo do Estatuto de 1936 Dominio Público Publicada na revista Vida Gallega\nNa mesma moción, Marea de Noia pedirá a retirada da medalla de ouro a Fernando Suárez de Tángil e José María Rivero de Aguilar Otero, que tamén gozan deste distintivo, tras seren ministro e subsecretario de Obras Públicas no réxime fascista. Desde a formación destacan que o pobo "non ten nada que agradecerlle" a estas persoas, "que non son dignas de ter este distintivo". "O Concello de Noia non está en débeda con eles e o lóxico é a retirada deste distintivo", aseguran.\nEn Burela, ademais, o BNG presentou tamén unha moción a debater o vindeiro 2 de agosto na que se solicita a retirada da denominación Leopoldo Eijo Garay a unha rúa da vila, así como a supresión do titulo de fillo adoptivo da localidade deste bispo. O Bloque lembra que este home foi "unha das figuras clave no apoio da Igrexa ao réxime de Franco". Ademais, recorda que tanto Vigo, a súa cidade natal, como Madrid, cidade na que sería bispo durante corenta anos, retiraron diversas distincións dedicadas a el.


» Denunciamos a violación a unha moza en Salceda\nActualidade, Asemblea de Mulleres, O Condado\nVimos de coñecer a noticia dunha violación a unha moza de 16 anos nestas festas de entroido en Salceda de Caselas. O agresor, de 27 anos de idade e con iniciais V. M. C, levou á moza a un lugar apartado para forzala mentras que ela intentaba opoñer resistencia.\nO violador atópase en liberdade pese a que a moza declarou contra el ao momento e este foi recoñecido polos axentes de seguridade. Os medios de comunicación insisten en tratalo de presunto e en indicir que se gañou a confianza para que a rapaza accedese a ir con el, intentando deslexitimar as declaracións da vítima e culpabilizándoa do acontecido.\nXustamente nos últimos días, a Asemblea LGTBI e a Asemblea de Mulleres de Galiza Nova sacamos unha campaña en contra das agresións en ambientes de lecer e incidindo na necesidade dunha autodefensa feminista para contraatacar toda a ofensiva patriarcal que nos rodea. Comprobamos tristemente que estas campañas son máis necesarias ca nunca, e de novo debemos reivindicar que se poña o foco político no tratamento á violencia machista en todos os espazos e esiximos unha resposta colectiva eficar a todas as agresións.\nQueremos estar libres e seguras nas rúas.\nrevírate contra a violencia machistaTerrorismo Machista


O Cruceiro e a Ara de San Vicente | Fervenzas\nO Cruceiro de San Vicente\nNamais chegar a igrexa parroquial atopamos este cruceiro levantado sobre unha plataforma escalonada con columna cadrada, que se converte en octogonal ó chegar ó capitel liso e cadrado, o conxunto forma unha base pouco apropiada para o cruceiro que sustenta, o que nos pode indicar que non é a base orixinal do mesmo . A cruz, de brazos cadrados con decoración flamíxera, representa nun dos seus lados á Virxe María coroada co neno no colo. Sobre a cabeza da Virxe hai un resalte ou templete propio das cruces góticas. A outra cara do cruceiro representa a crucifixión, no que aparecen a Virxe, San Xoán, unha figura aseonllada e un anxo coroando a Cristo, no seu peito podemos observar uns pequenos resaltes que asemellan botóns, o que fai pensar que as figuras puideron ser policromadas orixinalmente.A pesar da data que se aprecia no pedestal, 1863, pódese aventurar que a cruz é unha obra moi anterior, arredor do séculoXV.\nAra votiva, detalles\nAla polo mes de agosto do ano 1967 apareceu na igrexa parroquial de San Vicente de Fervenzas un ara votiva da época romana adicada a Xúpiter. Atopouse no subsolo do prebisterio, lado correspondente o Evanxelio, con ocasión dunhas obras realizadas no mesmo. Era rector desta feligresía don Ramiro Ferreiro López, un home de gran cultura, feito que probablemente salvara a peza do olvido, nun tempo que se daba moi pouca importancia a estas cousas.\nA aparición desta ara fai pensar na posibel existencia dun templo pagán que puido ser destruido o surxir o cristianismo, levantando no seu lugar a igrexa actual. Cousas semellantes ocorreron con moita frecuencia.Durante varios anos esta ARA permaneceu na mesma igrexa, no ano 1981 foi trasladada a Betanzos para unha exposición organizada polo concello brigantino. A partires do ano 1983 pasa a ser depositada no Museo das Mariñas en Betanzos.\nA ara está feita en granito do país, de forma prismática e sección rectangular, con danos na parte superior, aprecianse restos dunha moldura simple, repitese este adorno en toda a base que tamén está rota na parte destinada a ir crabada na terra. Na cara posterior non aparece labra ningunha nin señales de focus no lugar acostumado.\nTen unha altura de 63 cm, 22,5 cm de ancho (na parte media do tronco) e uns 20 cm de espesor medio.\nO tamaño das letras, grabadas en oco, oscila entre 48 e 50 mm, podendo atribuirse a inscripción, polo trazado dos caracteres, a segunda metade do século I da nosa era, esto coas necesarias reservas. A separación das palabras está representada por puntos apróximadamente redondos .O texto aproximado que se aprecia e o seguinte:\n-I(ibens) a(nimo) s(olvit).\nInterrupción por puntos, e nas liñas 3-4 de ápices. Liña 1: R(rufus) B?assi .-liña 2: mus v\nO xentilicio Rufius aparece na península Ibérica soamente en Asturica Aug. (CIL II 2659 = ILer 4058), en Lucus Aug. (IRPlugo 28, na nai dun cives -sic- Asturicensis) e en Tarraco (CIL II 4332 = RIT 368); o seu cognomen aparece na península por primeira vez na presente inscrición. Por esa razón e tamén polo caracter da ara e da estructura do texto, en todo estranos ó galaico-romano, o dedicante procedía seguramente de fora do Conv. Lucensis.\nTodos estes datos foron extraidos do Anuario Brigantino 1993, e proceden das investigacións do profesor brigantino Vales Villamarín\n1 Response to O Cruceiro e a Ara de San Vicente\nPingback: Patrimonio de Aranga | Fervenzas


Exemplos de dimisión | Galicia Digital\nExemplos de dimisión\nHoubo sempre neste país a seguridade, e a evidencia, de que a dimisión era o menos utilizado dos procesos democráticos de abandono do poder. Quizais por ser difícil o acceso ao poder, os que ostentan cargos son reacios a abandoalo de xeito voluntario.\nE sen embargo vanse producindo exemplos, sempre forzados ou condicionados para a toma desa decisión, especialmente dos políticos que se ven implicados nun proceso xudicial, chegado un determinado momento procesal, xeralmente a imputación, que abandoan o cargo tanto para poder defenserse con maior liberdade como para non danar á forza política que representan cos seus problemas persoais. E as resistencias que poidan producirse acaban caendo movidas polas altas esferas do seu partido, polos compañeiros de filas ou pola presión popular.\nQue todos aqueles que deixan o cargo, se logo se demostra a súa inocencia, deberían poder volver cunha aureola de inocencia aos postos que ocuparon pero moi difícilmente se produce algo así, dunha banda porque os procesos xudiciais son moi longos, demasiado longos, e doutra porque cando puidera producirse a volta o posto está ocupado por outros compañeiros, e ao que pretendese a volta ao lugar abandoado pasoulle o seu tempo político á vez que sufríu unha condena popular e mediática só polo feito da súa imputación.\nPor se fixeran falla exemplos de dimisións nas alturas temos a recente da raíña de Holanda por considerar cumprida a súa etapa como monarca, e a do Papa por motivos de saúde. Pero neste campo non é o exemplo o que funciona, senón un xogo de loitas sen cuartel onde só os máis implacables teñen sitio reservado, e onde o aferrarse ao cargo é a primeira regla a cumprir.\nNeste caso, os exemplos, son pura anécdota. Nin siquera un antecedente no que mirarse ou apoiarse. A política para moitos é a vida, e a defensa da vida o principio básico da existencia.


4 de Xuño de 2021 Aforro na factura Calefacción Consumo Enerxía Galega Máis Internet Noticias Novas Sostibilidade\nDe media, o uso de electricidade e gas xera aproximadamente unha cuarta parte de todas as emisións de carbono dos nosos fogares, con máis da metade das nosas facturas de combustible relacionadas coa subministración de calefacción e auga quente. Un dos lugares da casa no que máis enerxía se consome é na cociña.\nHoxe imos darvos uns consellos para que aforrar enerxía na cociña e, con iso, evitar o sustos na factura mensual da luz. É certo que, ao mellor, no verán a factura baixa pero na cociña continúase a gastar luz e auga dun xeito importante.\nConsellos para aforrar enerxía na cociña\nPensade que cociñar representa normalmente o 13,8% da demanda de electricidade nos fogares, e conxelar ou arrefriar os alimentos, por exemplo, require un 16,8% adicional da electricidade utilizada de media. Por iso é importante ter en conta estes consellos.\n1.- Elixe electrodomésticos eficientes\nUn paso importante é asegurarnos de que eliximos electrodomésticos de baixo consumo .Os aparellos como lavalouzas, frigoríficos e fornos, deben mostrar a súa cualificación de eficiencia enerxética por lei. A cualificación máis alta posible é A +++, a máis baixa para certos electrodomésticos será F ou G, cunha diferenza de aforro de enerxía considerable entre eles.\n2.- Non deixes os electrodomésticos en agarda\nO teu lavalouzas, microondas ou forno eléctrico consumirán electricidade cando os deixes en modo de agarda. Trata de adquirir o hábito de apagalos no enchufe para aforrar enerxía.\n3.- Aforra enerxía cando cociñes\nEstá claro que a comida a lume lento é a máis rica, pero hai trucos que podes facer para que quede igual de estupenda e, ao tempo, aforrar enerxía:\nUsa só a cantidade de auga que necesites: ferver máis require máis tempo e enerxía.\nTapa as olas. A auga ferverá máis rápido e usará menos enerxía para quentar a súa comida.\nApaga o lume un par de minutos antes de que a comida estea completamente cocida, especialmente se ten unha placa eléctrica, xa que tardan un tempo en arrefriarse e seguirán cociñando a súa comida.\nNon abras a porta do forno repetidamente, deixará saír aire quente e desperdiciarás enerxía. Se podes, bota unha ollada a través da porta de vidro.\nComo non podes deixar de usar a cociña, anota polo menos estes consellos que, de suguro, servirán para aforrar un pouco máis de enerxía e baixar a factura da luz.\naforrar enerxía na cociñaaforro na factura da luzEnerxía Galega Máis


O concello habilitou unha segunda liña de teléfono para que os traballadores e traballadoras máis expostos ao público poidan chamar e anotarse ao cribado masivo | Concello de Burela\nO concello habilitou unha segunda liña de teléfono para que os traballadores e traballadoras máis expostos ao público poidan chamar e anotarse ao cribado masivo\nO Concello habilitou unha segunda liña de teléfono para que aqueles traballadores e traballadoras máis expostos ao público poidan chamar e anotarse ao cribado masivo que vai realizar o Sergas a partir de mañá, mércores, pola tarde. Será no autocovid do Hospital da Mariña.\nO alcalde, Alfredo Llano, dixo que “este cribado está a ter unha repercusión moi grande entre a poboación de Burela. Debido á cantidade de chamadas que recibimos no día de onte en poucas horas e esta mañá desde as oito, decidimos habilitar unha segunda liña de teléfono para que a xente poida anotarse. As probas comezarán, segundo nos informan desde o Sergas, a realizarse mañá pola tarde e durante os vindeiros días no autocovid do Hospital da Mariña. Empezan mañá pola tarde e seguirán xoves e venres e si fose necesario tamén o sábado”.\nO rexedor explicou que “a xente que se apuntou recibirá un sms indicándolle a hora e o día á que ten que acudir a realizar a proba”.\nLlano lembrou que “o cribado para tentar evitar e controlar a aparición de novos brotes de covid19 está dirixido a persoas que desenvolven a súa actividade laboral, profesional ou de voluntariado de cara o público usuario dos servizos públicos ou privados, e do terceiro sector prestados no ámbito territorial do termo municipal Concello de Burela (persoal empregado ou profesional do sector público entre cuxas funcións estea a de atención ao público, así como o dos sectores relativos ao comercio retallista, á hostalería, restauración e/ou hospedaxe, aos supermercados, ás tendas de alimentación, ao transporte público ou privado de viaxeiros, ao asistencial, e calquera outro sector análogo)”.\nMañá, mércores, ás 14:00 horas remata o prazo para inscribirse neste cribado masivo que se realizará en Burela. Os teléfonos para anotarse son o 608 555 300 e o 982 879 325.\nPreto de 400 persoas se apuntaron ata o día de hoxe no Concello de Burela para seren sometidas á proba correspondente.


O cinema lembra os seus creadores\nEsta segunda-feira comemórase o aniversario de Serguéi Eisenstein e David Wark Griffith, considerados percursores da linguaxe cinematográfica contemporánea\nGriffith e Einsestein\nLAURA R. CUBA 18:45 do 22 de xaneiro de 2018\nUn 22 de xaneiro de 1898, nacía en Riga Serguéi Mijáilovich Eizenshtéin -transcrición do seu nome en letón-, considerado como un dos pais da montaxe cinematográfica. Cento vinte anos despois, o cineasta de orixe xudea é lembrado pola súa aportación á elaboración dun novo código de expresión na sétima arte. Aínda que comezou a súa carreira como dramaturgo, Eisenstein mudou de vocación aos vintecinco anos para se mergullar nunha industria que aínda estaba a dar os primeiros pasos.\nAutor de mais de vinte títulos, cómpre destacar Outubro -filme no que retrata os acontecementos do Palacio de Inverno durante a Revolución de 1917- ou A greve -montaxe rítmica que amosa esceas de matadoiro xunto a fusilamentos de operarios por soldados zaristas-.\nA arte ao servizo da revolución\nO director consideraba que a arte podía ser útil para a revolución soviética. A partir daí, Eisenstein comezou a xogar co potencial da montaxe para manipular as emocións da audiencia a través dunha combinación rítmica de moitos planos. Na súa grande obra O acorazado Potemkin chega a utilizar 1.290 planos para imprimir un ritmo vertixinoso que alcanza o clímax na célebre escena da escalinata de Odessa.\nLogo destes éxitos que o encumbraron, o director viaxa aos EUA a e acaba por retornar á URSS, onde remata exercendo a docencia. Finado no ano 1948 por causa dun infarto, este artista foi tamén recoñecido polo uso das masas, do colectivo, como ente protagonista nas súas historias.\nGriffith e a montaxe paralela\nEsta segunda-feira tamén é o aniversario de David Wark Griffith, nado tamén a 22 de xaneiro, en 1875. Griffith é nomeadamente recoñecido polo seu filme O nacemento dunha nación (1915) -historia sobre dúas familias en conflito durante a Guerra de Secesión norteamericana-, no cal consegue fixar todas as convencións que aínda hoxe seguen a ser válidas na linguaxe do cinema contemporáneo.\nO propio Eisenstein, 23 anos mais novo que Griffith, declaraba que este “inventara todo, non hai cineasta no mundo que non lle deba algo”. O director estadounidense entrou na industria cinematográfica tan só 20 anos despois de que os irmáns Lumière estrearan a súa peza Tren chegando á estación, e conseguiu dotar de dimensión artística unha actividade que, até ese momento, era entendida como un simple entretemento.\nInfluído pola narrativa de Dickens, Griffith innova no eido narrativo a través do uso do melodrama, dos flashbacks e, a nivel mais técnico, nos movementos de cámara, a iluminación como elemento dramático ou o xogo coa profundidade de campo. A montaxe paralela, coñecida polo seu aproveitamento para a construcción do clímax, foi tamén unha invención deste director.\ncinema Einsestein Griffith


Rexeitamento ao próximo seminario provida dos días 3 e 4 de xullo\nREXEITAMENTO AO PRÓXIMO SEMINARIO PROVIDA\nO Congreso dos Deputados será sede nos próximos 3 e 4 de xullo do acto antiabortista Seminario Internacional polo Dereito á Vida, organizado polo colectivo "Parlamentarios y Gobernantes por la vida" no marco da súa Acción mundial por la vida e la familia .En devandito acto, inaugurado polo ministro Gallardón e realizado no lugar máis simbólico da Democracia española participarán parlamentarios e parlamentarias de diferentes países, entre eles Arxentina, Armenia, Chile, Ecuador, o Salvador, Perú, O Salvador, Francia ou Italia. O seu denominador común é a vinculación cos movementos relixiosos católicos máis conservadores e a súa falta de credibilidade ante a defensa dos dereitos humanos, onde se encadran os dereitos sexuais e reprodutivos das mulleres. O seu obxectivo é dar apoio á despótica reforma da lei do IVE do ministro.\nPara comprender a transcendencia deste acto haberá que recordar que este movemento, ao que darán acubillo as paredes do Congreso, ten a súa orixe en Chile, como oposición ao Proxecto de Lei de Michelle Bachellet sobre legalización do aborto e que un dos seus obxectivos é “rechazar todo proyecto de ley que acepte o suponga cualquier tipo de práctica abortiva, eugenésica, eutanásica, de encarnizamiento terapéutico, mutilante, clonizante o que manipule la vida humana, cualesquiera sean los medios utilizados para ello u objetivos que pretendan justificarlos”.\nDesde a Asemblea de Mulleres do STEG recordamos de novo que estas persoas que se manifestan en contra do dereito a decidir das mulleres sobre os seus corpos, non son pro-vida, senón anti-dereito a elixir das mulleres. A celebración deste Seminario é unha desvergoña que ofende a intelixencia e os principios de respeto á liberdade de elección de todos e todas. Resulta obsceno falar de dereito á vida cando neses mesmos países déixase morrer ás mulleres vítimas de abortos clandestinos, obríganas a continuar con embarazos de risco que poñen en perigo as súas vidas, ata daqueles que son froito de violacións, e onde se lles fará coidar a criaturas con graves malformaciones sen axuda algunha. Son membros desta iniciativa en “defensa da vida”, países onde se esteliriza ás mulleres indíxenas sen o seu consentimento e de xeito agresivo, onde as mulleres que abortan poden pasar ata 40 anos en prisión, onde miles de nenas quedan estigmatizadas por unha maternidade precoz. E será coa realidade de desprotección das mulleres nestes países con quen nos hermanará a aprobación da Ley de Protección al Concebido y derechos de la Mujer Embarazada do actual executivo, levada moi probablemente ao Consello de Ministros nos próximos días.\nEste seminario, que se celebrará nunha sala do Congreso dos Deputados contará ademais co agasallo e o patrocinio do Concello de Madrid, e a súa alcaldesa -Ana Botella- xa anunciou a recepción oficial de todas as persoas participantes no seminario. Todo iso a cargo das arcas públicas, unha vergoña máis.\nPor todo iso, desde a Asemblea de Mulleres do STEG manifestamos de novo nosa máis enérxica repulsa a este Seminario e denunciamos o uso de instalacións e recursos públicos dun acto propagandístico contra a liberdade das mulleres e que só busca reforzar ao executivo do Partido Popular nesta contrarreforma da Lei do IVE. Unha reforma que non conta con ningún respaldo social nin prácticamente político e e que no seu texto non colaborou ningunha persoa profesional experta na materia, nin asociacións de mulleres feministas. Unha reforma que, tal como denunciamos repetidamente, só comportará máis mortes de mulleres vítimas de abortos clandestinos, mortes que serán imputables a este goberno.\nDesde a Asemblea de Mulleres do STEG adherímonos ás convocatorias de actos de rexeitamento á contrarreforma, recordando ao conxunto da sociedade a importancia de facelo, xa que están en risco dereitos sexuais e reprodutivos inviolables que nos levan a un retroceso ilexítimo e tendencioso na nosa historia.\nGaliza , 2 de xullo de 2014.


Consumo | Concello de Arteixo\nPromoción Económica e Desenvolvemento -\nAtención directa, defensa e protección dos intereses dos consumidores e usuarios.\nInformar, axudar e orientar ós consumidores e usuarios en materia de consumo, ben informando a poboación en xeral ou individualmente mediante consultas.\nRecollida de reclamacións e denuncias, así como a remisión ós organismos competentes.\nLevar a cabo tarefas de educación e formación en materia de consumo.\nTardes de ludiconsumo\nConsumidor: É a persoa física, (home ou muller); ou xurídica, (unha sociedade anónima, unha asociación profesional, etc.) que compra algunha cousa para o seu propio consumo, utilización, proveito ou gasto: explo (quen compra un litro de leite para bebelo, un libro para ler, unha vivenda para vivir nela, etc.).\nUsuario: Persoa física ou xurídica que utiliza ou aproveita algún servicio, para ela mesma, para o seu propio uso, proveito ou gasto: explo (quen viaxa, come nun restaurante, utiliza o teléfono, limpa a roupa na tintorería, etc.).\nNon son consumidores ou usuarios, aqueles que comprar calquera producto ou utilizan algún servicio, para producir outros bens ou productos, ou transformalos e despois vendelos a outras persoas, ou para volvelos vender sen modificalos. Explo: (o libreiro que merca libros ó editor para despois vendelos).\nResponsábel: Salud García Nariño (correo electrónico: salud.garcia@arteixo.org)\nPraza Ramón Dopico, 1\nTel.:981 600 009 Fax.:981 640 667\nGuías do Consumidor\nPara ter máis información descargar a Guía do Consumidor responsábel\nE para que os nenos tamén saiban que dereitos ten como consumidor descargar Na procura do OMICO "O Sabichón de consumo"\nArteixo, centro da economía circular\nO Centro Arteixo Innovación acolle os próximos 9 e 10 de novembro un encontro de expertos, emprendedores e interesados en desenvolver iniciativas de negocio baseadas na economía circular\nContacontos, maxia e xogos enchen de actividades as bibliotecas municipais\nA programación, ata o mes de decembro reúne actividades para a rapazada de 4 a once anos\nVisita do Bath City Youth Girls\nEste días o equipo de futbol femino do Bath City Youth Girls, da cidade inglesa de Bath está en Arteixo


25 artistas participarán esta fin de semana en Brión no XII Encontro coa Arte - Lindeiros\n25 artistas participarán esta fin de semana en Brión no XII Encontro coa Arte\nBrión, 13 de xuño do 2017 – Un total de 25 artistas, tanto galegos como doutros puntos de España, participarán no XII Encontro coa Arte. Lembrando a Carlos Casares, que terá lugar en Brión do 16 ao 18 de xuño.\nTres días nos que pintores, fotógrafos, músicos e escritores chegarán a Brión para lembrar ao autor homenaxeado este ano no Día das Letras Galegas.\nComo novidade desta edición, o Encontro coa Arte convoca un concurso de debuxo e pintura rápida dirixido a rapaces e rapazas de 4 a 17 anos. O certame celebrarase o domingo 18 de xuño, entre as 10:00 e as 13:00 horas, e os participantes, divididos en tres categorías, repartiranse vales de agasallo para libros, xogos ou material escolar por importe de 300 euros. As técnicas empregadas, o material e a temática son totalmente libres, se ben as obras non deberán ser inferiores a un folio A4 e os participantes deberán selar o soporte da obra o propio 18 de xuño, entre as 10:00 e as 10:30 horas, na Casa da Cultura de Brión. Inscricións na Casa da Cultura de Brión ou no 981 50 99 08.\nO Encontro coa Arte é unha oportunidade única para contemplar en vivo o traballo de 25 creadores procedentes de diferentes recunchos de España. Cun lenzo en branco para plasmar a beleza de diferentes lugares de Brión, cada un dos artistas improvisará o seu particular estudio ao aire libre para traballar durante unhas horas de cara ao público. Estes obradoiros de pintura ao natural terán lugar na contorna do Río Pego (sábado pola mañá) e na Carballeira de Santa Minia (domingo pola mañá).\nO evento deste ano tamén inclúe a inauguración da exposición das obras doadas no “X Encontro coa Arte. Lembrando a Manuel María”, celebrado en 2015. O acto de inauguración terá lugar o venres 16 de xuño, ás 21:30 horas, na Sala Municipal de Exposicións da Casa da Cultura e contará coa actuación especial da cantautora ferrolá Paloma Suanzes. A programación musical tamén inclúe un concerto-homenaxe dedicado a Carlos Casares a cargo do grupo Xardín Desordenado que terá lugar o sábado 17 de xuño, ás 21:00 horas, no Centro Social Polivalente. Un recital de acceso libre ata completar aforo, onde se incluirán cancións con diversos textos de Carlos Casares.\nAdemais, como en edicións anteriores, haberá na sala de exposicións da Casa da Cultura un Mercado da Arte onde o público que o desexe poderá visitar unha galería de arte con obra dos distintos artistas participantes á venta.\ndibuxo Encontros coa arte Fotografía pintura


Narón-Obradoiros sobre corresponsabilidade – Galicia Ártabra Digital\nNarón-Obradoiros sobre corresponsabilidade\n13 octubre, 2021\tDejar un comentario 224 Vistas\nO Concello de Narón organiza cinco obradoiros encamiñados a ofrecer ás familias ferramentas que faciliten a corresponsabilidade doméstica e a conciliación da vida persoal, familiar e laboral.\nAs sesións desenvolveranse entre este mes e decembro deste ano nos locais sociais do Concello en horario de mañá, de 10.30 a 12.00 ou de tarde, de 16.00 a 17.30, tal e como indicou a concelleira de Benestar Social, Catalina García.\nA edil naronesa explicou que se levarán a cabo os obradoiros de: respiro emocional, «Nin tempo para respirar!»; de xestión doméstica, «Que se coce na túa casa?»; de xogos igualitarios, «A que estades xogando?»; para tecer redes, «Dar que tecer!» e de autocoidados e bo trato, «Coido que te coidas». Cada un destes obradoiros terá unha duración dunha hora e media.\n«Estes obradoiros programáronse atendendo ás suxestións que nos seu día nos realizaron veciñas e veciños da cidade ao responder a unha enquisa na que nos interesamos polos problemas de conciliación que tiveron durante a pandemia da covid-19» explicou García. De ahí o feito de organizar este «kit formativo de supervivencia doméstica» dirixido ás familias de Narón, apuntou a edil, que animou á cidadanía a participar.\nAs persoas interesadas en inscribirse ou obter máis información poden facelo a través do correo electrónico: info@arabias.org ou chamando en horario laboral ó número de teléfono 608 631 376.\nPrevio Cedeira-Adquisición de un tractor con brazo desbrozador\nSiguiente El CF San Sadurniño lleva para las vitrinas de la piscina el XXIX Trofeo Concello de San Sadurniño\nNarón-Enquisa web para estudar o movemento asociativo da cidade\nNarón-Odeón organiza dos talleres de Samaín y Halloween este finde\nNarón-Proxección da película «Pesadilla antes de Navidad»\nNarón-Atropellado un vecino en un paso de peatones en la Carretera de Castilla\nSobre las seis y media de la tarde de este martes se registró un accidente …